Piqued Jacks

I Piqued Jacks, i ze un grupo muzegałe itałian formà inte'l 2006 a Buggiano e conposto da E-King (voce, pianoforte, sintetizador), Majic-o (ghitara), littleladle (baso) e HolyHargot (bateria).

I ga raprezentà San Marin a l'Eurovision Song Contest 2023 co'l brano Like an Animal.

 Storia 
I Piqued Jacks i se ga formà inte'l 2006 a Buggiano, in provinsia de Pistoia. Inte'l 2010 e 2011 i ga publegà i primi do EP. I ga po łaorà co'l produtor Brian Lanese a'l terso EP, Just a Machine, venjùo fora a zenaro 2013. A marso 2014 i ga łaorà co Matt Noveskey dei Blue October ai singołi Upturned Perspectives e No Bazooka.

El só primo àlbun Climb like Ivy Does el ze usìo inte'l 2015, e inte'l 2016 ghe ze ne usìa ła varsion acùstega, intitołada Aerial Roots. Inte'l 2016 el baterista ThEd0g el ze stà sostituìo da Damiano Beritelli, a só volta drioman renpiasà inte'l 2017 da HolyHargot.

Inte'l zunjo 2018 A ze venjesto fora el singoło Wildly Shine, prodoto da Michael Beinhorn. Cuatro mezi pì tardi A ze rivà The Living Past, el segondo àlbun in studio produzesto da Dan Weller.

Ad avril 2019 el ghitarista Penguinsane el ga łasà el grupo e l'è stà sostituìo  da Majic-o. Inte'l mèdemo ano i Piqued Jacks i ga vinsesto el premio inte ła categoria rock a'l festival Sanremo Rock.

Inte'l 2020 i ze stà sełesionà da MTV par ła piataforma New Generation. Inte'l setenbre de l'isteso ano A ze stà publegà el singoło Safety Distance, che'l ga antisipà a marso 2021 el cuarto àlbun Synchronizer, usìo par l'eticheta INRI e produzesto da Julian Emery, Brett Shaw e Dan Weller.

Inte'l 2023 i ga partesipà a ła segonda edision de Una voce per San Marino, dove i ga prezentà l'inedito Like an Animal. Inte ła serada finałe ła zurìa ła łi ga incoronà vinsidori, rendéndołi de derito i raprezentanti de'l Titano a l'Eurovision Song Contest 2023 a Liverpool. Inte'l majo sucesivo i se ga ezibìo durando ła segonda semifinałe de ła manifestasion europea, sensa parò całifegarse par ła finałe.

 Formasion 
 Atuałe
 Andrea Lazzeretti (E-King) – voze, pianoforte, sintetizador (2006-presente)
 Francesco Bini (littleladle) – baso, cori (2006-prezente)
 Tommaso Oliveri (HolyHargot) – bateria (2017-prezente)
 Marco Sgaramella (Majic-o) – ghitara, cori (2019-prezente)

 Ex conponenti
 Francesco Cugia (Penguinsane) – ghitara (2006-2019)
 Matteo Cugia (ThEd0g) – bateria (2006-2016)
 Damiano Beritelli – bateria (2016-2017)

 Discografia 
 Albun in studio 
 2015 – Climb like Ivy Does
 2016 – Aerial Roots
 2018 – The Living Past
 2021 – Synchronizer

 EP 
 2008 – Tight-Mess
 2010 – Momo the Monkey
 2011 – Brotherhoods
 2013 – Just a Machine

 Singołi 
 2013 – My Kite
 2013 – Youphoric?!
 2013 – Amusement Park
 2014 – Upturned Perspectives
 2014 – No Bazooka
 2015 – Romantic Soldier
 2016 – Shyest Kindred Spirit (Acoustic)
 2018 – Eternal Ride of a Heartful Mind
 2018 – Loner vs Lover
 2018 – Wildly Shine
 2020 – Safety Distance
 2020 – Every Day Special
 2020 – Golden Mine
 2021 – Elephant
 2021 – Mysterious Equations
 2021 – Fire Brigade
 2022 – Everything South
 2022 – Particles
 2022 – Sunflower
 2023 – Like an Animal

Notasion

Altri projeti

Linganbi foresti


Categoria:Grupi muxicałi itałiani